**Spoštovani starši ali skrbniki**.

Ponudite svojemu otroku alternativo prekomerni uporabi socialnih medijev in igranju elektronskih iger, ki povzročajo odvisnost in negativno vplivajo na psihofizični razvoj otrok in mladostnikov.

**ZAKAJ ŠAH?**

Ob branju vseh veličastnih koristi šaha, ne pozabite:

**Šah je vseeno igra**. Igra, v kateri bo Vaš otrok neizmerno užival.

**Šah povezuje**. Šah uporablja univerzalni jezik, ki ga poznajo vsi šahisti na svetu.

**Šah razvija spomin in povzroča rast možganov**. Z dolgotrajnim razmišljanjem se povečuje aktivnost nevronov v možganih, kar povzroči hitrejše delovanje le-teh, prav tako pa se povečuje tudi obseg aktivnosti nevronov, kar povzroča rast možganske kapacitete.

**Šah razvija in povečuje koncentracijo**.

**Šahist spoštuje nasprotnika** (ga ne podcenjuje)

Šah razvija kreativnost, domišljijo kakor tudi znanstveni pristop k razmišljanju. Šah ima v začetni fazi igre določeno število kombinacij, kjer so le nekatere tiste, ki prinašajo razvoj v igri. Vendar pa se z vsako potezo število kombinacij in variacij povečuje do neverjetnih možnosti. Pravijo, da **ima šah več možnih pozicij, kakor je zvezd na nebu**. To pomeni, da ima vsak igralec možnost neomejenega razvoja v globino igre, kjer bosta njegova kreativnost in domišljija lahko rasla brez omejitev.

**Šah uči razumevanje vzroka in posledice, nagrajuje trdo delo**. Razumeti posledice svojih dejanj pomeni postati odgovoren človek. Sprejemati odgovornost za svoja dejanja, pomeni postati človek z integriteto. Takšne ljudi potrebuje danes družba bolj kot kadarkoli.

**Šah uči razmišljanja več potez naprej, gledati širše, izven okvirjev, uči načrtovanja in je odličen za razvoj motivacije**.

**Šahisti so raziskovalci**. Šahist nenehno raziskuje pozicijo, jo analizira in išče različne scenarije. Trudi se videti pozicijo iz perspektive nasprotnika in vedno znova išče alternativne poteze, ki bodo prinesle rezultate. Šahist se zaveda, da je pred njim mnogo več možnosti, kot jih na prvi pogled vidi, zato išče nadaljevanje, ki ga še ni videl. Tako kot v realnem življenju strokovnjaki raziskovalci.

**Šah razvija logiko.**

**Šah razvija športni duh in fair play.**

**Šah je tesno povezan z matematiko**. Šah zahteva od igralca konstanten proces preračunavanja. Šahist vedno šteje vrednost figur, računa vrednost tempov, ocenjuje in preračunava vrednost vsake posamične opcije v napadu in obrambi, kaj se splača menjat, koliko za kakšno žrtev dobimo nazaj ipd…

**Šah je trening potrpežljivosti.** Partija šaha nosi določene značilnosti. Če je igralec prehiter in ni upošteval določenih pravil pri otvoritvi, bo kaj kmalu spoznal, da je potrpežljivost nujna, če želi doseči svoj cilj. Igra terja prave poteze v pravem trenutku. Če prehitevamo in nismo potrpežljivo čakali prave priložnosti, bo kazen hitra in boleča. Prav tako nagrada, če bomo potrpežljivi. Šah krepi značaj.

**Šah je igra, umetnost, šport in znanost**

Kaj komu šah pomeni, se odloča vsak posameznik zase, igra pa je na voljo brez prisile in pričakovanj. Če se želijo otroci zgolj igrati, bo šah popolna igra. Če želijo tekmovati, bo šah postal šport. Ko med pripravami za tekmovanje in študijem šaha spoznavajo kombinacije in razsežnosti šaha, postane šah umetnost. In če se odločijo poglobiti v svet šaha, spoznavajo nesmrtne partije največjih mojstrov šaha. Oni so brez dvoma dokazali, da je šah znanost.

In...

**...ni res, da je šah samo za najpametnejše. Resnica je, da nas šah dela pametnejše.**

Vabimo Vas, da vključite otroka v šahovski krožek, ki bo potekal preko zoom povezave v popoldanskih urah. Na voljo bo več terminov v treh različnih nivojih. Učenci in dijaki bodo enkrat tedensko sodelovali pri krožku, še dvakrat tedensko pa bodo imeli možnost sodelovati na spletnih turnirjih, kjer bodo sodelovali otroci iz različnih šol cele Slovenije. Najboljši bodo vabljeni na mednarodna tekmovanja.

Krožek bo sestavljen tako, da bomo glede na nivo znanja vedno spoznali eno novo snov, v nadaljevanju pa bomo igrali partije. Partije bodo na voljo na spletu po krožku še več ur, vsakdo pa bo lahko igral toliko, kolikor mu bo to ustrezalo.

Uporabljali bomo portal [www.chess.com](http://www.chess.com/).

Za prijavo otroka, prosimo, da naslednje podateke posredujete tajnuštvu šole:

**Podatki o starših ali skrbnikih:**

Ime in priimek,

Naslov,

Telefonska številka,

Elektronski naslov

**Podatki o otroku:**

Ime in primek otroka,

Letnica rojstva,

Nivo znanje (začetni, nadaljevalni, napredni)

Že sedaj pa lahko odprete otroku profil na [www.chess.com](http://www.chess.com/).

Sodelovanje pri krožkih in turnirjih je brezplačno. Kotizacijo plačuje šola.